ཁ་སྔོན་ཕྱི་ཟླ་༤་ནང་རྒྱ་ནག་གི་གོ་ལའི་དུས་བབ་ཚགས་པར་ལ་རྒྱ་ནག་སྤྱི་ཚོགས་ཚན་རིག་ཁང་གི་གཤིས་ཚུལ་བརྟག་དཔྱད་རིག་པ་བ་ཆིན་ཡུང་ཀྲང་ཞེས་པ་ཞིག་་གིས་རྩོམ་ཡིག་བྲིས་ཏེ།བོད་ཀྱི་གསོ་བོ་རིག་པའི་འབྱུང་ཁུངས་རྒྱ་ནག་ལ་ཐུག་ཡོད་པ་མ་ཟད།བོད་སྨན་རྒྱ་ནག་གི་ས་ཐོག་ཏུ་འཕེལ་རྒྱས་སོང་ཡོད།དཔེར་ན་ཆུ་ལུམ་ཞེས་པའི་བཅོས་ཐབས་ཤིག་ཡོད་པ་བོད་རང་སྐྱོང་ལྗོངས་ཚུད་པའི་རྒྱ་ནག་གི་ནུབ་ཕྱོགས་ཡོངས་སུ་དར་ཁྱབ་ཆེན་པོ་ཡོད་ཅེས་སྒྲུབ་བྱེད་བཀོད།ཨ་རིའི་ཀོ་ལིམ་བྷི་ཡའི་སློབ་གྲྭ་ཆེན་མོའི་སློབ་དཔོན་རོ་བྷར་ཊི་ཐར་མན་གྱིས་རྒྱ་ནག་གིས་བོད་ས་ཡོངས་རྫོགས་བཙན་བཟུང་བྱས་ཡོད།དེར་བརྟེན་བོད་ཀྱི་གསོ་བོ་རིག་པའི་བདག་པོ་རྒྱ་ནག་ཡིན་ཞེས་ཨུ་ཚུགས་བརྒྱབ་ནས་རྩོད་པ་རྒྱག་ཆོགཡིན་ནའང་བོད་ཀྱི་གསོ་བ་རིག་པའི་འབྱུང་ཁུངས་རྒྱ་ནག་ལ་ཐུག་ཡོད་ཟེར་པ་ཧམ་བཤད་འབའ་ཞིག་རེད་ཅེས་དགག་པ་བརྒྱབ།མདོར་ན་ད་ལྟའི་དུས་འདིར་བོད་པ་ཚོས་བོད་ཀྱི་གསོ་བོ་རིག་པའི་བདག་པོ་བོད་པ་ཡིན།བོད་སྨན་བོད་མི་རིགས་ཀྱིས་གསར་གཏོད་བྱས་པ་ཡིན་ཞེས་རང་གི་རིག་གཞུང་ལ་བདག་པོ་རྒྱག་ཆོག་པའི་རང་དབང་མེད་པའི་མཚམས་སུ་ལྷུང་ངོ་།།